หุ้นสหรัฐฯปิดในกรอบแคบ
ดัชนีหุ้นดาวโจนส์ ปิดที่ 12,399.96&nbsp; เพิ่มขึ้น 23.24 จุด&nbsp; ด้านแนสแดค&nbsp; ปิดที่ 2,789.19 จุด ลดลง 0.41 จุด ขณะที่ราคาน้ำมันพุ่งทำสถิติรอบใหม่
5 เม.ย. 2554

ดัชนีหุ้นดาวโจนส์ ปิดที่ 12,399.96  เพิ่มขึ้น 23.24 จุด  ด้านแนสแดค  ปิดที่ 2,789.19 จุด ลดลง 0.41 จุด ขณะที่ราคาน้ำมันพุ่งทำสถิติรอบใหม่
ตลาดหุ้นสหรัฐฯวานนี้  แทบไม่ขยับ เหตุนักลงทุนหยุดพักชะลอการลงทุนหลังเมื่อสัปดาห์ที่แล้ว ปิดบวกแรงจากข้อมูลบวกภาคแรงงาน ขณะเดียวกันตลาดยังรอดูแนวโน้มทางเศรษฐกิจอเมริกาจากปากของ เบน เบอนันกี ประธานธนาคารกลางสหรัฐฯด้วย
ดัชนีหุ้นดาวโจนส์ เพิ่มขึ้น 23.24 จุด (0.19 เปอร์เซ็นต์) ปิดที่ 12,399.96 แนสแดค ลดลง 0.41 จุด (0.01 เปอร์เซ็นต์) ปิดที่ 2,789.19 จุด เอสแอนด์พี เพิ่มขึ้น 0.43 จุด (0.03 เปอร์เซ็นต์) ปิดที่ 1,332.84 จุด 
ราคาน้ำมันพุ่งทำสถิติรอบใหม่เมื่อวันจันทร์ โดยตลาดลอนดอนทะยานเหนือ 120 ดอลลาร์ต่อบาร์เรลเป็นครั้งแรกตั้งแต่สิงหาคม 2008 จากปัญหาความไม่สงบในลิเบีย
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 53 เซนต์ ปิดที่ 408.47 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.36 ดอลลาร์ ปิดที่ 121.06 ดอลลาร์ สูงสุดนับตั้งแต่วันที่ 22 สิงหาคม 2008 หลังจากช่วงหนึ่งของการซื้อขายพุ่งขึ้นไปถึง 121.29 ดอลลาร์